ང་ཚོས་བོད་ཀྱི་སྐད་ཆ་ནི་ཧ་ལས་པ་ཞིག་ཡིན་ཚུལ་དེ་ཁ་ནང་ནས་བཤད་པ་ཙམ་གྱིས་མི་ཆོག་པར།དེ་ནི་གསར་རྩོམ་གྱི་ལམ་ནས་མངོན་དགོས་པ་ཞིག་རེད།ཡིན་ནའང་གོང་དུ་བཤད་པ་ནང་བཞིན།ཁྱོད་ལ་ལོ་ངོ་མང་པོར་སྒོ་ང་ཞིག་ཡང་དང་བསྐྱར་དུ་བྲིས་པའི་མྱོང་བ་ཟབ་མོ་ཞིག་མེད་ཚེ།རི་མོ་གསར་རྩོམ་གྱི་ལས་ཀར་དཀའ་ཁག་ཆེན་པོ་འབྱུང་སྲིད་པ་ཇི་བཞིན།སྐད་ཡིག་ཅིག་གི་རྨང་གཞིའི་ལག་རྩལ་ལ་སྦྱང་བ་ཡག་པོ་སོང་མེད་ཚེ།སྐད་ཡིག་དེའི་ལམ་ནས་གསར་རྩོམ་བྱེད་རྒྱུ་ནི་ལས་སླ་མོ་ཞིག་མ་རེད།དེས་ན་ཆེས་རྨང་གཞིར་གྱུར་བའི་ལག་རྩལ་གྱི་སྦྱང་བ་དེ་གང་ནས་འགྲོ་དགོས་པ་རེད་ཅེས་ན།དེ་ནི་བྱ་དངོས་ཞིབ་འབྲི་དང་ཇི་བཞིན་བརྗོད་པ་སོགས་ལྷུག་རྩོམ་འབྲི་བ་ནས་མགོ་རྩོམ་དགོས་པ་ཞིག་རེད།